სინგაპურის ხელოვნების მუზეუმი
სინგაპურის ხელოვნების მუზეუმი (ინგლ. Singapore Art Museum, მალ. Muzium Kesenian Singapura, ჩინ.: 新加坡美术馆 ტამილ. சிங்கப்பூர் கலை அருங்காட்சியகம், SAM) — ხელოვნების მუზეუმი სინგაპურში. მუზეუმის ამჟამინდელი შენობა ძველად XIX საუკუნის კათოლიკურ სკოლას წარმოადგენდა. ეს არის პირველი მუზეუმი სინგაპურში, რომელიც მთლიანად ვიზუალურ ხელოვნებას ეძღვნება. კოლექციაში წარმოდგენილია ადგილობრივი, სამხრეთ-აღმოსავლეთ და აღმოსავლეთ აზიელი ხელოვანების შემოქმედება. სინგაპურის ხელოვნების მუზეუმი საერთაშორისო ხელოვნების მუზეუმებთან თანამშრომლობს გამოფენების ორგანიზებისა და მათი გაცვლის მიზნით. სინგაპურის ხელოვნების მუზეუმი ორი ძირითადი შენობისაგან შედგება. ძირითადი ნაგებობა, 1955 წელს აშენდა და წმინდა იოსების სახელობის ინსტიტუტს წარმოადგენდა ბრას ბასაჰის გზაზე. მეორე ნაგებობა წარსულში კათოლიკურ საშუალო სკოლას წარმოადგენდა და ის დედოფლის ქუჩაზე მდებარეობს. მუზეუმმა უმასპინძლა სინგაპურის ბიენალეს 2011, 2013, 2016 და 2019 წლებში და ის კვლავ იქნება მასპინძელი 2022 წელს.